钦定古今图书集成/历象汇编/岁功典/第064卷 > 《福建志书》 > 立秋日郭次甫扫三诏洞汲江水煮岕茶招余
## 钦定古今图书集成/历象汇编/岁功典/第064卷 > 《福建志书》 > 立秋日郭次甫扫三诏洞汲江水煮岕茶招余

《兄弟及少连、康虞挟飞卿同至　。汪道会》

“秋风江介来，爽气澄浮玉。洞口薜萝深，萧萧谢烦燠。
上有幽人居，无石常抱朴。神清寝不寐，晨游事遐瞩。”
明月时在天，白云满空谷。引縻汲江流，敲火然石竹。
招我二三子，相将访岩曲。彼美西方人，娥娥新结束。
拾翠临高台，飘飘翔袨服。恍若逢群仙，联翩下王屋。
海日倏东升，金波漾明旭。乐事不可耽，旋车命更仆。
回望江南山，青螺净如沐。